open-index/open-wikipedia-markdown huggingface dataset:
דרכון לפריז

**דרכון לפריז** (באנגלית: **Passport to Paris**) הוא סרט קולנוע אמריקאי משנת 1999.

## עלילה
לאחיות התאומות מלאני ואליסון פורטר, יש רק דאגה אחת: בנים. הוריהן, המעוניינים להרחיב את אופקיהם ושייראו עולם, שולחים אותם לפריז, כדי שייבלו את חופשת האביב עם סבם המנוכר, אדוארד, שהוא שגריר ארצות הברית בצרפת.

הן מצפות שיחוו בילוי מהנה עם סבם, אך הן בסופו של דבר חוות בפריז שגרה רגילה ויומיומית עם עוזרו ג'רמי בלאף, מכיוון שאדוארד תמיד יותר מדי עסוק בחובותיו כשגריר ולא יכול לבלות איתן יותר מדי. הן גם לומדות כמה כללים נוקשים בזמן שהותם באחוזתו המפוארת, הכוללים: אין מוזיקה רועשת, אין לקפוץ על המיטה, ושחייבים להיות לבושים כראוי לארוחת ערב בכל ערב מבלי לאחר דקה.

יום אחד בזמן שהן יוצאות לארוחת צהריים, הן פוגשות את בריז'יט, דוגמנית צרפתייה, ומתיידדות עמה, היא מסכימה להראות להן את המראות הנפלאים של פריז. הן גם פוגשות שני נערים צרפתים, ז'אן ומישל שמתאהבים בהן ומביאים להן ורדים, הן גם מוצאות דרכים שונות להיפטר מג'רמי כדי שיוכלו לבלות זמן בשייט בעיר על קטנועים עם הבנים. יום אחד התאומות נעצרות על ידי המשטרה, יחד עם ז'אן ומישל, בגין הסגת גבול לשטח פרטי. ולתדהמתן, סבא אדוארד אוסר על הבנות לראות את הבנים שוב.

בארוחת ערב אחת, הבנות מאתגרות את שר החוץ הצרפתי, מר דה בובואר, ומצליחות לשכנע אותו לקבל הצעה חשובה שגובשה על ידי סבן, העוסקת במי שתייה נקיים. זה מחזיר את מלאני ואליסון לחסדיו של סבא אדוארד, והוא מאפשר להן לראות שוב את ז'אן ומישל, ואף מאפשר לארבעתן להשתתף יחד בנשף ריקודים.

כאשר מגיע הזמן שלהן לחזור הביתה, סבא אדוארד מחליט לקחת הפסקה מחובותיו כשגריר ולהתלוות אליהן לארצות הברית.

## קישורים חיצוניים

קטגוריה:סרטי 1999
קטגוריה:סרטי קומדיה אמריקאיים
ז'ובאני סנטנה

**ז'ובאני סנטנה דו נסימנטו** (בפורטוגזית: **Giovane Santana do Nascimento**; נולד ב-24 בנובמבר 2003), הידוע בשם **ז'ובאני**, הוא כדורגלן ברזילאי המשחק בעמדת החלוץ בנאפולי מהסרייה א'.  

## קריירת מועדונים

### קריירה מוקדמת
ז'ובאני, נולד בסנטה ברברה ד'אואסטה, סאו פאולו שבברזיל. הוא החל את הקריירה שלו במחלקת הנוער של רד בול ברזיל, אך עזב את המועדון, וחזר לכדורגל רק לקראת עונת 2021, כשהצטרף למחלקת הנוער של קפיבאריאנו.  ב-29 באפריל 2021 ערך ז'ובאני את הופעת הבכורה שלו בקבוצה הבוגרת של המועדון, בהפסד 0–1 ללינסה במסגרת הדרג השלישי של אליפות מדינת סאו פאולו. ב-10 במאי 2021, הבקיע ז'ובאני את שערו הראשון בבוגרים בניצחון  3–2 על פנאפולנסה. 

### קורינתיאנס
ב-16 ביולי 2021 לאחר שמונה הופעות בהרכב הקבוצה הבוגרת של קפיבאריאנו, הושאל ז'ובאני לקורינתיאנס מליגת העל הברזילאית, אך שם שובץ בתחילה בסגל המועדון עד גיל 20. ז'ובאני הרשים בסגל הקבוצה עד גיל 20, וב-10 באפריל 2022 עלה לבכורה בקבוצה הבוגרת של המועדון, בניצחון 3–1 על בוטפוגו במסגרת ליגת העל הברזילאית.

לאחר עונת ההשאלה המוצלחת, ב-28 ביולי 2022, חתם ז'ובאני על חוזה קבוע ל-3 שנים בקורינתיאנס.  ב-28 בנובמבר 2023 כבש ז'ובאני את שערו הראשון במדי קורינתיאנס בניצחון 4–2 על ואסקו דה גאמה במסגרת ליגת העל הברזילאית. בעונת 2025 זכה ז'ובאני עם המועדון באליפות סאו פאולו בכדורגל. ובסך הכל בארבע שנים במועדון הוא שותף ב-47 משחקים בהם כבש 3 שערים.

### הלאס ורונה
ב-8 ביולי 2025, עזב ז'ובאני את ברזיל ועבר לאיטליה שם חתם על חוזה ל-4 שנים בהלאס ורונה מהסרייה א'.  ב-18 באוגוסט 2025 ערך את הופעת הבכורה שלו בקבוצה בניצחון 4–2 על אודאצ'ה צ'ריניולה במסגרת הקופה איטליה. שבוע לאחר מכן ב-25 באוגוסט, ערך בכורה בסרייה א' בתיקו 1–1 עם אודינזה ואף בישל את שער השוויון לחברו לקבוצה סואט סרדאר.  ב-2 בנובמבר 2025 כבש ז'ובאני את שער הבכורה שלו בוורונה, כשהשווה באופן זמני בהפסד 1–2 לאינטר מילאנו בליגה.  בסך הכל בחצי העונה שלו בוורונה כבש ז'ובאני 3 שערים להם הוסיף 4 בישולים ב-23 משחקים בכל המסגרות.

### נאפולי
לאחר חצי העונה המרשימה בוורונה, ב-24 בינואר 2026, חתם ז'ובאני על חוזה לחמש וחצי שנים בנאפולי, ששילמה עבורו על פי חלק מהפרסומים כ-20 מליון אירו. יום לאחר מכן ב-25 בינואר, ערך ז'ובאני הופעת בכורה במועדון בהפסד 0–3 ליובנטוס.

## סטטיסטיקות קריירה
מעודכן ל-28 בפברואר 2026

## תארים
**קורינתיאנס**
* אליפות סאו פאולו בכדורגל: 2025
**ברזיל עד גיל 20**
* אליפות אמריקה הדרומית עד גיל 20: 2023

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני קורינתיאנס
קטגוריה:כדורגלני הלאס ורונה
קטגוריה:כדורגלני נאפולי
קטגוריה:ספורטאים ברזילאים באיטליה
קטגוריה:ברזילאים שנולדו ב-2003
Rare (חברה)

**רייר לימיטד** (באנגלית: **Rare Limited**) היא חברת פיתוח משחקי וידאו בריטית, הפועלת כיום כחברת בת של Xbox Game Studios.

נכון לשנת 2025, מעסיקה החברה כ-200 עובדים והמטה הראשי שלה ממוק בעיר טוויקרוס, מחוז לסטרשייר, אנגליה.

במהלך שנות הפעילות של החברה פיתחה החברה משחקים עבור מפיצות שונות ובהן Tradewest, Electronic Arts, Acclaim ועוד.

## היסטוריה
החברה הוקמה בשנת 1985, תחת השם Ultimate Play the Game ועסקה בעיקר בפיתוח משחקים עבור קונסולת המשחק Nintendo Entertainment System.

בתחילת שנות ה-90 השקיעה החברה חלק ניכר מרווחיה ברכישת תחנות עבודה מתקדמות של חברת סיליקון גרפיקס, שאפשרו לה ליצור גרפיקה תלת-ממדית מתקדמת יחסית לאותה התקופה.

בשנת 1994, הודיעה חברת נינטנדו על רכישה של כ-49 אחוזים ממניות חברת רייר.

במהלך שנת 1994, שחררה את המשחק Donkey Kong Country שהפך להצלחה מסחרית ומכר יותר מתשעה מיליון עותקים ברחבי העולם.

בשנת 2002, נרכשה רייר על ידי חברת מיקרוסופט תמורת סכום של כ-375 מיליון דולר.

בשנת 2007, שחררה את משחק Kinect Sports והתרכזה בעיקר בפיתוח משחקים המיועדים לבקר ה-Kinect.

## משחקי וידאו
לאורך השנים פתחה החברה משחקים רבים לקונסולות המשחק נינטנדו ואקס בוקס:

## קישורים חיצוניים
* 

* רפאל בן-ארי, חברת Rare מכריזה על משחק חדש בשם Everwild בו תחקרו טבע קסום, באתר Gadgety, 15 בנובמבר 2019

## הערות שוליים

קטגוריה:חברות משחקי וידאו
קטגוריה:חברות בריטיות
קטגוריה:משחקי וידאו בממלכה המאוחדת
קטגוריה:מיקרוסופט
גראבן סאגנה

**גראבן סאגנה** (באנגלית: **Saguenay Graben**) הוא עמק בקע או גראבן במחוז גרנוויל הגאולוגי בדרום קוויבק, קנדה. זהו אגן מוארך בעל תחתית שטוחה באורך 250 ק"מ ורוחב 50 ק"מ, התַּחום בהעתקים נורמליים הנמשכים במקביל לאורכו.

## היווצרות גראבן סאגנה והיסטוריה גאולוגית
זמן היווצרות ההעתקים הקשורים לגראבן סאגנה עדיין נתון במחלוקת, משום שקשה למדוד במדויק את גיל ההעתקים. עדויות מצביעות על כך שהייתה זו פתיחת אוקיינוס יאפטוס  קודמו של האוקיינוס האטלנטי, מסוף הפרוטרוזואיקון עד תחילת הפלאוזואיקון (600-400 מיליון שנה לפני ההווה), או פתיחת האוקיינוס האטלנטי (195-170 מיליון שנה לפני ההווה) שגרמו להעתקים.

במהלך פתיחתו של אחד האוקיינוסים הללו, התרחשה התפצלות של מסת היבשה ויצרה שני מישורי העתק, אחד מצפון ואחד מדרום. סלע האם שנוצר ביניהם צנח לאורך ובין שני השברים הנורמלי, ויצר את גראבן סאגנה. היקף ההעתק ידוע רק על פני השטח, ולכן התפשטותם וצורתם בעומק אינם ידועים. ההעתק הקשור לגראבן סאגנה היה מקור לרעידות אדמה, כולל רעידת האדמה בסאגנה בשנת 1988 .

האזור היה מכוסה ביריעות קרח מספר פעמים לאורך תקופת הפליסטוקן. הגראבן היה ממוקם במקביל, יחסית לתנועת יריעת הקרח, ולכן הפך לנתיב תנועה מועדף לקרחון. הקרחונים חתכו את הגראבן והרחיבו אותו במקומות מסוימים, וכן הפכו אותו עמוק יותר במקומות אחרים. לאחר נסיגת יריעת הקרח הסופית, חל "ריבאונד איזוסטטי"  ניכר. כמות ה"ריבאונד" הכוללת נעה בין 140 מטר בצד הצפוני ל-120 מטר בצד הדרומי. כלומר: לאחר הסרת הקרחון, פריקת מסת הקרח גרמה להתרוממות קרום אזורית באזור סאגנה בסדר גודל של 120–140 מטר, כפי שתועד וסוכם בעבודות גיאומורפולוגיות על המורפולוגיה של פיורד סאגנה . התרוממות זו הגביהה את שני צידי הגראבן ואת קרקעיתו, והפחיתה את עומק המים שהיה קיים מיד לאחר נסיגת הקרח וההצפות הימיות. במילים אחרות: סחף קרחוני בתחילה העמיק והחריף את הגראבן, וחפר את אגן הפיורד הרבה מתחת לרמות שלפני היווצרות הקרחון. התאוששות (ריבאונד) איזוסטטית לאחר הקרחון, הרימה את כל המבנה (קרקעית הגראבן וכתפיו) בכ-120 מטר בצד הדרומי וב-140 מטר בצד הצפוני, והרימה את האגן המעמיק יתר על המידה, ואת המשקעים הימיים הנלווים. לכן, במובן יחסי (ביחס לגובה פני הים או לגובה בסיס הסחיפה האזורי), ההתאוששות פעלה להפחתת העומק שנוצר על ידי סחף קרחוני, אף על פי שהגראבן נותר עמק פיורדים עמוק מאוד.

גראבן סאגנה קשור בקשר הדוק עם מערכת הבקע של סנט לורנס, שחופפת לנהר סנט לורנס, ואשר מחברת שני גראבנים: את גראבן סאגנה בצפון מזרח עם גראבן אוטווה בדרום מערב (ראו במפה שבתבנית הראשית).

### גאולוגיה מקומית
גראבן סאגנה נמצא במחוז הגאולוגי גרנוויל, אך נוצר זמן רב לאחר האורוגנזה של גרנוויל . גראבן סאגנה מאופיין בעיקר בסוגי הסלע: גנייס, אנורתוזיט וגרניט, שהם מעידן הפרוטרוזואיקון. ישנם שני סוגי סלע חריגים של אבן גיר ופצלים מהפלאוזואיקון, שנמצאו רק בגראבן, עקב ההעתקים שלו שחשפו אותם.

## גאוגרפיה נוכחית
השפלה בתוך הגראבן נמצאת בגובה של בין 100 ל-200 מטר. ממזרח נמצא הורסט קנוגאמי , המאופיין בגובה של 200 עד 260 מטר. מבנה זה מפצל את הגראבן לשני אזורים פיזיוגרפיים: אזור אגם סן-ז'אן  ממערב ואזור סאגנה ממזרח. הרמה סביב הגראבן נמצאת בגובה של בין 200 ל-800 מטר. נהר סאגנה  וגם אגם סן-ז'אן נמצאים שניהם בתוך גראבן סאגנה.

## הערות שוליים

קטגוריה:קוויבק: נהרות
קארי שרימפס

**קארי שרימפס** (בבורמזית: **ပုစွန်ဆီပြန်**; באנגלית: **Shrimp Curry**) הוא מאכל הודי המבוסס על שרימפס וסרטנים ונפוץ במדינות תת-היבשת ההודית.

המאכל עשוי לרוב משרימפס או סרטנים, חלב קוקוס, כורכום, כמון, כוסברה, פלפל חריף, בצל, שום, תמרהינדי, חומץ, סוכר ומלח שאותם מבשלים ברוטב קארי.

נהוג להגיש את המאכל כארוחה עיקרית ובליווי אורז לבן.

## גרסאות
למאכל גרסאות שונות המשתנות בהתאם למצרכים ולמזג האוויר:
* מיאנמר: במטבח הבורמזי קיימת גרסה מסורתית של קארי שרימפס הנקראת פראון סיביאן שבה מבשלים שרימפס ברוטב עם שמן.
* אינדונזיה: המנה מוכרת בעיקר באי סומטרה, ובפרט במטבחים האצ'יני, המיננגקבאו והמלאי.
* הודו: קארי שרימפס הוא מאכל נפוץ בגואה שהפך לחלק מהמסורת הקולינרית שהתפתחה תחת ההשפעה הפורטוגזית.
* פורטוגל: נפוץ בעיקר במסעדות המתמחות באוכל גואני או מוזמביקי.
* תאילנד: קיימות גרסאות מקומיות של קארי שרימפס, ובמיוחד באזור פוקט.

## קישורים חיצוניים
* מתכון להכנת קארי שרימפס, באתר Momflavours

## הערות שוליים

קטגוריה:המטבח ההודי
קטגוריה:המטבח הפקיסטני
קטגוריה:פירות ים
דיוקן עצמי עם תעודת זהות יהודית

**דיוקן עצמי עם תעודת זהות יהודית** (באנגלית: **Self-Portrait with Jewish Identity Card**) הוא ציור מאת הצייר היהודי־גרמני פליקס נוסבאום, שנוצר בשנת 1943 בתקופת הסתתרותו בבלגיה במהלך מלחמת העולם השנייה. היצירה נמנית עם סדרת הדיוקנאות העצמיים המאוחרים של האמן, שבהם בחן את זהותו ואת מצבו כאדם נרדף בתקופת השלטון הנאצי.

הציור מציג את האמן כשהוא מזוהה באמצעות תעודת הזהות שנשאו יהודים בתקופת הכיבוש הנאצי. במסמך זה הופיע הסימון "Juif-Jood", שסימן את בעליו כיהודי והפך אותו למטרה לזיהוי ולרדיפה. באמצעות הכללת תעודת הזהות בקומפוזיציה מדגיש נוסבאום את מנגנון הזיהוי הרשמי שהוטל על היהודים ואת האופן שבו הפכה הזהות האישית לסימון כפוי בידי הרשויות. התעודה אינה רק פרט תיעודי אלא גם סמל למצבו של האמן ולמציאות שבה חיו יהודים באירופה תחת הכיבוש.

היצירה קשורה למכלול רחב של דיוקנאות עצמיים שצייר נוסבאום בשנות המלחמה, שבהם שב ותיאר את עצמו כאדם הנתון לרדיפה ולחוסר ביטחון. באותן שנים חי האמן במסתור בבלגיה וניסה להמשיך ליצור למרות הסכנה המתמדת שנשקפה לו. במסגרת יצירות אלה השתמש בדיוקן העצמי כאמצעי לבחינת מצבו האישי ולביטוי החוויה של חיים תחת איום מתמיד.

במחקר על יצירתו של נוסבאום הוצגה יצירה זו לצד דיוקנאות עצמיים נוספים מן התקופה. הצבתם זה לצד זה מאפשרת לראות כיצד חזר האמן שוב ושוב אל דימויו שלו כדי לתאר את מצבו כאדם נרדף וכיהודי המסומן על ידי השלטון הנאצי. בתוך רצף זה תופס הדיוקן עם תעודת הזהות מקום מרכזי, שכן הוא מדגיש באופן ישיר את מנגנון הזיהוי והסימון שהוטל על יהודי אירופה בשנות המלחמה.

## ביבליוגרפיה

## קישורים חיצוניים

קטגוריה:ציורי שמן
קטגוריה:השואה באמנות
קטגוריה:דיוקנאות עצמיים
קטגוריה:מלחמת העולם השנייה בתרבות
קטגוריה:פליקס נוסבאום: ציורים
בלשית בסטייל

**בלשית בסטייל** (באנגלית: **Head over Heels**) הוא סרט קולנוע אמריקאי משנת 2001.

## עלילה
אמנדה פירס, העוסקת בשימור ציורים במוזיאון המטרופוליטן לאמנות, היא בעלת שיקול דעת גרוע לגביי גברים, דבר שמתברר כשהיא מגלה שהחבר שלה בוגד בה עם דוגמנית-על. היא מחפשת דירה חדשה, ומוצאת אחת עם ארבע דוגמניות : ג'ייד, רוקסנה, קנדי והולי.

כאשר אמנדה מגלה שג'ים וינסטון, בחור שהיא מחבבת, גר בדירה מולה, היא מתחילה לרגל אחריו כדי לנסות למצוא את הפגם שלו. לילה אחד היא רואה אותו הורג אישה, מייגן אובריאן. אך עם זאת, היא העדה היחידה; וכהמשטרה מגיעה, הם לא מוצאים ראיות לפשע שהתבצע.

אמנדה וחברותיה החשות, מוטרדות מחוסר המאמץ של המשטרה, חוקרות את ג'ים בכוחות עצמן. כאשר אמנדה מתעמתת איתו, הוא מתגלה כסוכן FBI סמוי, בוב סמוט, שניסה לקבל את אמונו של חשוד בפשע על ידי כך שביים את מותה של בת זוגו מייגן. אמנדה מגלה שג'ים חוקר גבר רוסי בשם סטרוקוב, המבריח כסף תחת השם הבדוי של הלוראן. הוא גם הלקוח עבורו אמנדה משחזרת עבורו ציור.

סטרוקוב לוכד את ג'ים, אמנדה ושותפיה לחדר; אך הם נמלטים על ידי כך שרוקסנה מפתה את השומר הרוסי שלהם. הם מגלים שסטרוקוב בעצם מבריח יהלומים. הם הולכים לתצוגת אופנה, מפילים את סטרוקוב ומקבלים ציונים מיוחדים מה-FBI.

ג'ים שואל את אמנדה אם הם יכולים לפתוח דף חדש ביניהם, אך היא מסרבת והוא עוזב. עם זאת, אמנדה וג'ים, ששמו האמיתי הוא בוב, "נפגשים" שוב. הוא לוקח אותה לדירתו החדשה, משם הם יכולים לראות את חברותיה הדוגמניות של אמנדה, השמחות מכך שהדברים הסתדרו כל כך טוב עבורה.

## קישורים חיצוניים

קטגוריה:סרטים על דוגמנות
קטגוריה:מוזיאון המטרופוליטן לאמנות בקולנוע
קטגוריה:סרטי 2001
מחוז זגברג

מחוז **זגברג** (בגרמנית: **Segeberg**) הוא מחוז במרכז מדינת שלזוויג-הולשטיין שבגרמניה. בירת המחוז היא באד זגברג.

## היסטוריה
ההיסטוריה של המחוז דומה להיסטוריה של הולשטיין כולה. בשנת 1134 הוקמה טירת זגברג כמרכז אזורי, ממנו התנהל השלטון המקומי. כאשר שלזוויג-הולשטיין הפכה לפרובינציה פרוסית בשנת 1865, הקים הממשל הפרוסי את מחוז זגברג.

מאז, המחוז גדל משמעותית פעמיים: בשנת 1932 צורפו חלקים ממחוז בורדסהולם המבוטל למחוז; בשנת 1970 העיר נורדרשטדט הפכה לחלק מהמחוז.

## גאוגרפיה
מחוז זגברג מורכב מהמישורים החקלאיים שבין הערים נוימינסטר והמבורג. החלק הדרום-מערבי של אזור האגמים ההררי הנקרא שווייץ ההולשטיינית שייך למחוז, כמו גם כמה פרברים צפוניים של המבורג.

## חלוקה מנהלית
להלן רשימת הערים במחוז:

שאר היישובים במחוז מאוגדים ב-2 עיריות מקומיות () וב-12 נפות ().

## קישורים חיצוניים

* 

זגברג
דיוקן עצמי ליד כן ציור (פליקס נוסבאום)

250px|ממוזער|שמאל
**דיוקן עצמי ליד כן ציור** (באנגלית: **Self-Portrait at the Easel**; בצרפתית: **Autoportrait au chevalet)** הוא ציור מאת הצייר היהודי־גרמני פליקס נוסבאום משנת 1942. היצירה נמנית עם סדרת הדיוקנאות העצמיים שיצר האמן בשנות מלחמת העולם השנייה, כאשר חי במסתור והמשיך לעסוק בציור למרות תנאי הרדיפה והסכנה המתמדת.

בציור מציג נוסבאום את עצמו ליד כן ציור, כשהוא פונה במבט ישיר אל הצופה. על השולחן שלפניו מונחים בקבוקי פיגמנטים שעליהם כתובים המילים "Nostalgie", "Souffrance" ו-"Mort"  (נוסטלגיה, סבל ומוות). כיתובים אלה מתוארים כחומרי העבודה של האמן, והם מעניקים משמעות סמלית לפעולת הציור עצמה. באמצעותם מוצגת יצירת האמנות כעיסוק בזיכרון, בכאב ובמודעות למוות.

למרות הנושאים הקודרים המודגשים בכיתובי הפיגמנטים, מבטו של נוסבאום מופנה אל הצופה בביטוי שיש בו ביטחון בלתי מוסבר. ניגוד זה בין המילים המופיעות על כלי הציור לבין מבטו של האמן יוצר מתח בין תחושת האיום והסבל לבין המשך האמונה בכוחה של האמנות. ברקע הציור מופיע על הקיר מסכה לבנה הלועגת כביכול, המוסיפה ממד נוסף של אירוניה ואיום לאווירה הכללית של היצירה.

הדיוקן משתייך למכלול הדיוקנאות העצמאיים המאוחרים של נוסבאום, שבהם השתמש בדמותו שלו כדי לבטא את מצבו כאמן וכאדם בתקופה של רדיפה וחוסר ביטחון. בתוך רצף זה מציגה היצירה את פעולת הציור עצמה כעמידה מול המציאות הקשה וכמעשה של יצירה למרות הסכנה והאיום.

## הערות שוליים

קטגוריה:ציורי שמן
קטגוריה:דיוקנאות עצמיים
קטגוריה:ציורים מהמאה ה-20
קטגוריה:פליקס נוסבאום: ציורים
איזקס אנוליקס

**איזקס אנוליקס** (בליטאית: **Isakas Anolikas**; 1903 – 1943) היה רוכב אופניים יהודי-ליטאי, אלוף ליטא (1925 ו-1926) ברכיבה ל 10 ק"מ. ייצג את ליטא בשתי אולימפיאדות (פריז 1924 ואמסטרדם 1928). נרצח ב ב ליד קובנה.

## ביוגרפיה
אנוליקס נולד וגדל בשיאוליאי. משנת 1921 הוא התאמן במועדון מכבי שיאוליאי.

### 1924
באולימפיאדת פריז הוא לא סיים את התחרות, מרוץ נגד השעון ל-188 ק"מ לאחר שאופניו נשברו 26 ק"מ מהסיום.

### 1925
#### אלוף ליטא
באליפות ליטא שנערכה בשנת 1925 הוא זכה במדליית זהב למרחק של 10 ק"מ בתוצאה של 17.05.0 דקות.

### 1926
באליפות ליטא שנערכה בשנת 1926 הוא זכה בשתי מדליות זהב, במרוץ האישי למרחק 10 ק"מ, זכה בתוצאה של 17.55.0 דקות ובמרוץ הקבוצתי למרחק 70 ק"מ ביחד עם תנחומס מורניקס, ומ. לנדמנס (M. Landmanas) בתוצאה של 2:38.32 שעות.

### 1928
באולימפיאדת אמסטרדם הוא לא סיים את התחרות, מרוץ נגד השעון ל-188 ק"מ עקב תקלה טכנית.

## הנצחה
[[אבן נגף המוקדשת לאיזקס אנוליקס הוצבה בקובנה|ממוזער|250px]]
אבן נגף המוקדשת לאיזקס אנוליקס הוצבה בקובנה, המסמנת את המקום בו התאמן לעיתים קרובות. ניתן למצוא אותה על המדרכה, ליד המקום שבו רחוב ליישווס פונה לרחוב טרקו.

## קישורים חיצוניים

* Litvaks in the Lithuanian sports movement during the interwar period, 18 ביוני 2012 

קטגוריה:ליטאים שנולדו ב-1903
קטגוריה:רוכבי אופניים ליטאים
קטגוריה:ספורטאים יהודים ליטאים
קטגוריה:משתתפים יהודים באולימפיאדת פריז (1924)
קטגוריה:משתתפים יהודים באולימפיאדת אמסטרדם (1928)
קטגוריה:ספורטאים שנספו בשואה
מוטה (מאכל)

**מוטה** (בספרדית: **Mote**) הוא שם של מאכלים המבוססים על גרעינים מבושלים הנפוצים במטבח המקסיקני והספרדי.

למוטה גרסאות שונות המבוססות על גרעיני תירס, חיטה וקטניות שאותם מבשלים במים, אפר או סיד ועוברים תהליך ריכוך הנקרא ניקסטמליזציה.

נהוג לאכול את המאכל כתוספת למנה עיקרית או כחלק מתבשיל, מרק ומשקאות מסורתיים.

## גרסאות
למאכל גרסאות שונות המשתנות בהתאם למצרכים ולמזג האוויר:
* ארגנטינה: תבשיל המבוסס על גרעיני תירס לבנים מבושלים להם מוסיפים חתיכות קטנות של בשר, שעועית וחיטה.
* בוליביה (Pelado): גרעיני תירס או פול, המבושלים כשהקליפה עדיין עליהם המשמשים להכנת מקרים.
* צ'ילה: גרעיני חיטה מבושלים וקלופים, המשמשים להכנת משקה מתוק הנקרא מוטה קון הואסיליוס וגם כתוספת לתבשילים ומרקים.
* אקוודור: גרעיני תירס מבושלים וקלופים המוגשים לצד מנות פופולריות כמו הורנאדו ופריטאדה.
* פרו: גרעיני תירס לבנים גדולים שעברו קילוף ובישול במים.
* ונצואלה: גרעיני תירס לבן מבושלים להם מוסיפים בשר חזיר או קיבה של בקר.

## קישורים חיצוניים

* מתכון להכנת מוטה, באתר Laylita, 18 בנובמבר 2024

## הערות שוליים

קטגוריה:המטבח הוונצואלי
קטגוריה:המטבח המקסיקני
קטגוריה:המטבח הארגנטינאי
קטגוריה:המטבח הבוליביאני
קטגוריה:המטבח הצ'יליאני
קטגוריה:המטבח הפרואני
קטגוריה:מאכלי תירס
בית הכנסת בסן סיפריאן

**בית הכנסת סן־סיפריאן** הוא ציור משנת 1941 מאת הצייר היהודי־גרמני פליקס נוסבאום. היצירה מבוססת על מתווה שיצר האמן זמן קצר לאחר בריחתו ממחנה הריכוז סן סיפריאן בדרום צרפת וחזרתו לבריסל. בציור זה פנה נוסבאום לראשונה לעיסוק מפורש בזהותו היהודית, לאחר שנים שבהן עסק בעיקר בנושאים כלליים ואוניברסליים.

## תיאור היצירה
במרכז הקומפוזיציה מופיע צריף המשמש בית כנסת ארעי במחנה. לפניו ניצבת קבוצה של ארבעה מתפללים עטופים בטליתות, ולצדם עומדת דמות נוספת במרחק מה. ייתכן כי דמות זו מייצגת את האמן עצמו, המתלבט אם להצטרף לקבוצת המתפללים. המתפללים מוצגים מגבם ופניהם אינן נראות, ואילו הטליתות הלבנות הן נקודות האור הבולטות בציור ומדגישות את האמונה הדתית בתוך מציאות המחנה הקודרת. הרקע של הציור קודר ומאיים. השמים אפורים וכהים, ובמרכזם ענן שחור המסתיר את אור השמש. מעל המבנה מרחפת להקת עורבים, דימוי החוזר ביצירתו של נוסבאום ומרמז על סכנה, אסון ומוות. בחזית היצירה מפוזרים על האדמה חפצים שונים ובהם קופסת פח ריקה, עצם, נעל וקטע של גדר תיל. חפצים אלו מסמלים את תנאי החיים הקשים במחנה ואת המצוקה, הרעב והמוות המאיימים על האסירים.

## רקע
פליקס נוסבאום נולד בשנת 1904 בעיר אוסנבריק שבגרמניה. הוא למד ציור והציג תערוכות בערים שונות באירופה ובהן המבורג, ברלין ורומא. בשנת 1934 היגר לבלגיה ולאחר מכן לצרפת. בשנת 1940 נעצר ונשלח למחנות סן־סיפריאן וגירס, אך הצליח להימלט וחי במסתור בבריסל, שם המשיך ליצור עד שנעצר שוב בשנת 1944. הוא גורש לאושוויץ ונרצח שם באוגוסט אותה שנה.

## פרשנות
הציור מבטא גם את שאלת זהותו של האמן בתקופת הרדיפה. הדמויות עטופות הטליתות מייצגות קבוצה דתית מגובשת, ואילו הדמות הבודדת מתוארת כמי שאינה בטוחה בשייכותה אליה. באמצעות ניגוד זה מציג נוסבאום את ההתלבטות האישית שלו ביחס לזהותו היהודית בתקופה של רדיפה ומצוקה.

## הערות שוליים

קטגוריה:פליקס נוסבאום: ציורים
קטגוריה:ציורי שמן
קטגוריה:ציורים בעלי מוטיב יהודי
קטגוריה:ציורים מהמאה ה-20
קטגוריה:גברים בציור
ג'ף אקהטור

**ג'ף אקהטור** (באיטלקית: **Jeff Ekhator**; נולד ב-11 בנובמבר 2006) הוא כדורגלן איטלקי ממוצא ניגרי המשחק בעמדת החלוץ בגנואה.

## קריירת מועדונים

עוד מילדותו, מזהי כישרונות של מועדוני כדורגל איטלקים כמו סמפדוריה, וירטוס אנטלה וגנואה, שמו את עיניהם עליו; בגיל שמונה, הוא הצטרף לאקדמיית הנוער של גנואה. לאחר מכן, הוא התקדם במחלקת הנוער של הרוסובלו, ובמהלך עונת 2023/2024, הוא שיחק הן בקבוצה עד גיל 18 והן בקבוצה עד גיל 19, ואף סייע לקבוצה עד גיל 18 לזכות באליפות.

ביולי 2024, אקהטור החל להתאמן בקבוצה הבוגרת של גנואה במסגרת מחנה טרום עונת 2024/2025 תחת המאמן אלברטו ג'ילארדינו. ב-9 באוגוסט, הוא ערך את משחק הבכורה שלו בבוגרים, כאשר נכנס כמחליף בדקה ה-84 בניצחון 0–1 על רג'אנה במסגרת הסיבוב הראשון של הגביע האיטלקי. ב-17 באוגוסט, הוא רשם את הופעת הבכורה שלו בסרייה א', כשנכנס כמחליף של מילאן באדל בדקה ה-86 בתיקו 2–2 נגד אינטר. ב-5 באוקטובר, הוא כבש את שערו הראשון במדי הקבוצה בהפסד 5–1 לאטאלנטה.

## קישורים חיצוניים

## הערות שוליים

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני גנואה
קטגוריה:איטלקים שנולדו ב-2006
או.ס.ק. פראג

**או.ס.ק. פראג** (בצ'כית: ** ZVVZ USK Praha**) היא קבוצת כדורסל נשים צ'כית המשחקת בליגת העליונה של המדינה. היא קבוצה צ'כית מובילה שזכתה ב-27 אליפויות ליגה עליונה וזכתה פעמיים ביורוליג.

המועדון כולל גם קבוצת כדורסל גברים מועדון הספורט האוניברסיטאי פראג.
## היסטוריה
הקבוצה הוקמה בפראג בשנת 1953 כקבוצת "סלביה" של מכון לספורט.  החל משנת 1960 הוא מסונף לאוניברסיטת פראג.החל משנת 2005 שמו שולב שם של מפעל לייצו רציוד מיזוג אוויר.

בשנת 1970 קבוצה לראשונה זכתה בליגה הצ'כוסלובקית ובסך הכול היא ניצחה בליגה זו 8 פעמים. לאחר הקמת הליגה הצ'כית קבוצה זכתה בה 19 פעמים. בנוסף לכך היא זכתה בגביע הצ'כי 5 פעמים.

בזירה האירופית ההצלחה הראונה הייתה מקום שני בגביע רונקטי ובשנת 1976 היא זכתה בגביע זו. בתחרויות יורוליג (נשים) קבוצה זכתה פעמיים - בשנת 2015 ו-2025.

קבוצה משחקת את משחקי הבית בארנה קרלובקה שמכילה 2,500 צופים.

בהפסקות של עונת WNBA בקבוצה שיחקו מספר כדורסלניות אמריקאיות.
## קישורים חיצוניים

* 
* נתונים מאתר יורוספורט

קטגוריה:קבוצות כדורסל נשים
קטגוריה:צ'כיה: כדורסל
קטגוריה:פראג: מועדוני ספורט
תנחומס מורניקס

**תנחומס "טאדס" מורניקס** (בליטאית: **Tanchumas "Tadas" Murnikas**;1903 – ?) היה רוכב אופניים יהודי-ליטאי, סגן אלוף ליטא (1927) ברכיבה ל-160 ק"מ. ייצג את ליטא באולימפיאדת אמסטרדם (1928).

## ביוגרפיה
מורניקס נולד וגדל בקובנה והתאמן בקבוצת מכבי קובנה.

### 1925
באליפות ליטא שנערכה בשנת 1926 הוא זכה במדליית כסף במרוץ הקבוצתי למרחק 70 ק"מ.

### 1926
באליפות ליטא שנערכה בשנת 1926 הוא זכה במדליית זהב במרוץ הקבוצתי למרחק 70 ק"מ ביחד עם איזקס אנוליקס ומ. לנדמנס (M. Landmanas) בתוצאה של 2:38.32 שעות. כמו כן, באליפות הלאומית באתלטיקה הוא זכה במדליית ארד בתחרות קרב רב.

### 1927
#### סגן אלוף ליטא
באליפות ליטא שנערכה בשנת 1927 זכה במדליית כסף במרוץ כביש למרחק 160 ק"מ, וכך זכה במקומו בנבחרת האולימפית.

### 1928
באולימפיאדת אמסטרדם הוא סיים במקום 50 במרוץ נגד השעון מתוך 75 רוכבים (63 סיימו את המרוץ) וראשון מבין הרוכבים הליטאים.

## קישורים חיצוניים

* Litvaks in the Lithuanian sports movement during the interwar period, 18 ביוני 2012 

קטגוריה:ליטאים שנולדו ב-1903
קטגוריה:רוכבי אופניים ליטאים
קטגוריה:ספורטאים יהודים ליטאים
קטגוריה:משתתפים יהודים באולימפיאדת אמסטרדם (1928)
ניקסטמליזציה

**ניקסטמליזציה** (באנגלית: **Nixtamalization**) הוא תהליך לעיבוד גרעיני תירס ודגנים נוספים באמצעות תמיסה עם מים, סיד או אפר.

לאחר הבישול נשטפים הגרעינים ומוסרת מהם הקליפה החיצונית, התהליך משפר את הערך התזונתי של הדגן, את טעמו ואת מרקמו ומאפשר לעבד אותו לבצק.

ניקסטמליזציה היא שלב חיוני בהכנת מאכלים רבים המבוססים על תירס במטבחי אמריקה הלטינית.

המונח ניקסטמליזציה נגזר מהמילה ניקסטמלי (Nixtamalli) בשפת הנאוואטל, שפתם של האצטקים.

מוצרים המבוססים על בצק תירס נקראים מאסה.

## היסטוריה
התהליך פותח באזור מסו-אמריקה, שבו בוית התירס לראשונה.

עדויות ארכאולוגיות לשימוש בניקסטמליזציה נמצאו בדרום גואטמלה בין השנים 1200–1500 לפני הספירה.

התרבויות האצטקית והמאיה השתמשו בסיד או באפר כדי ליצור תמיסה לבישול התירס.

התהליך היה חיוני לתזונה המקומית, משום שתירס שאינו עובר ניקסטמליזציה מכיל מעט ניאצין זמין לגוף ולכן אוכלוסיות שהתבססו עליו ללא עיבוד סבלו לעיתים ממחלת פלגרה הנגרמת ממחסור בוויטמין B<sub>3</sub>.

## תהליך ההכנה
### בישול והשריה
בשלב הראשון מבשלים גרעיני תירס יבשים במים, לרוב עם סיד או אפר.

לאחר הבישול משאירים את הגרעינים להשריה באותה התמיסה למשך מספר שעות ולעיתים עד יממה.

במהלך שלב זה מתרחשים שינויים כימיים בגרעין התירס, דפנות התא מתרככות, הקליפה החיצונית משתחררת והגרעין סופג מינרלים כגון סידן.

### שטיפה והסרת הקליפה
לאחר ההשריה מסננים את הנוזל הבסיסי ומסירים את הקליפות, הגרעינים נשטפים היטב כדי להסיר את שאריות התמיסה.

התירס המוכן נקרא ניקסטמל והוא יכול לשמש בצורתו השלמה או להיטחן לבצק תירס.

## שימושים קולינריים
התירס המעובד משמש בסיס למאכלים רבים:
* טורטיות
* מוטה
* טמלה

## קישורים חיצוניים

* האם תירס בריא? ההשפעה על הבריאות והערכים התזונתיים, באתר Gilacooking

## הערות שוליים

קטגוריה:תירס
קטגוריה:המטבח המקסיקני
קטגוריה:שיטות בישול
ניקולה שטוליץ'

**ניקולה שטוליץ**' (בסרבית: **Никола Штулић**; נולד ב-8 בספטמבר 2001) הוא כדורגלן סרבי המשחק בעמדת החלוץ בלצ'ה מהסרייה א'.

## קריירת מועדונים
שטוליץ' גדל באקדמיית הנוער של פרטיזן בלגרד, כשב-14 ביוני 2020 הוא רשם את משחק הבכורה שלו במדי הקבוצה הבוגרת, כשנכנס כמחליף בדקה ה-69 בניצחון 1–4 על צ'וקאריצ'קי. בחודש יולי של אותה השנה, הוא חתם על החוזה המקצועני הראשון שלו במועדון, שהיה לארבע שנים. בינואר 2020, שטוליץ' נרכש על ידי ראדניצ'קי ניש.

ב-31 בינואר 2023, שטוליץ' חתם על חוזה בשרלרואה מליגת העל הבלגית עד ליוני 2026 בסכום המוערך בכ-750 אלף אירו.

ב-27 באוגוסט 2025, הוא נקנה על ידי לצ'ה מהסרייה א', שרכשה אותו בחוזה לארבע שנים. יומיים לאחר מכן, הוא ערך את משחק הבכורה שלו, כשהחליף את פרנצ'סקו קמארדה בהפסד 2–0 למילאן. ב-12 בדצמבר, הוא כבש את שערו הראשון במדי הצהובים-אדומים בניצחון 0–1 על פיזה.

## קישורים חיצוניים

## הערות שוליים

קטגוריה:חלוצי כדורגל סרבים
קטגוריה:כדורגלנים סרבים
קטגוריה:כדורגלני פרטיזן בלגרד
קטגוריה:כדורגלני ראדניצ'קי ניש
קטגוריה:כדורגלני שרלרואה
קטגוריה:כדורגלני לצ'ה
קטגוריה:סרבים שנולדו ב-2001
פוזי לקג'א

**פוזי לקג'ע** (בערבית: **فوزي لقجع**, בצרפתית: **Fouzi Lekjaa**, נולד ב-23 ביולי 1970) הוא פוליטיקאי ומנהל ספורט מרוקאי. הוא מכהן כנשיא ההתאחדות המלכותית המרוקאית לכדורגל מאז 2014, וכן כשר הממונה על התקציב בממשלת מרוקו. לקג'ע משמש גם כסגן נשיא ראשון של הקונפדרציה האפריקאית לכדורגל מאז 2025, וחבר במועצת פיפ"א מאז 2021.

## ביוגרפיה
לקג'ע נולד בברכאן למשפחה ברברית ממעמד בינוני. הוא למד כלכלה ומינהל ציבורי, ובוגר הנדסה חקלאית מבית הספר הלאומי למינהל. לאחר מכן החל את דרכו כפקיד פיננסי במשרד האוצר המרוקאי.

## פעילות בספורט
בשנת 2009 מונה לנשיא מועדון רנסאנס ספורטיב ברכאן. תחת הנהגתו שופרו התשתיות של המועדון והוקמו מרכזי אימון לכישרונות צעירים. 

בשנת 2014 נבחר לנשיא ההתאחדות המלכותית המרוקאית לכדורגל. בתקופה זו בוצעו פיתוחי תשתיות ושיפור ניהול הליגות המרוקאיות, כולל הקמת מרכז אימון מוחמד השישי.

לקג'ע שימש גם כמנהל בוועדות הכספים של CAF וחבר בוועדות ארגון ותאום של מועדונים.

ב-25 ביוני 2022 נבחר מחדש כנשיא ההתאחדות.

## פעילות פוליטית
לקג'ע מכהן כשר ממונה על התקציב בממשלת מרוקו מאז 7 באוקטובר 2021.

## פרסים ועיטורים
* נשיא CAF של השנה: 2018
* פרס נשיא הפדרציה הטובה ביותר בעולם הערבי – 2023
* עיטור Order of the Throne: 2022

## קישורים חיצוניים

## הערות שוליים

קטגוריה:עסקני כדורגל
קטגוריה:פוליטיקאים מרוקאים
קטגוריה:מרוקאים שנולדו ב-1970
מי גורנג

**מי גורנג** (בספרדית: **Mie Goreng**) הוא מאכל רחוב, העשוי מאטריות מוקפצות, ונפוץ במטבח האינדונזי ובמדינות דרום-מזרח אסיה.

המאכל מורכב מאטריות חיטה דקות, המוקפצות בווק עם שמן, שום, בצל, רוטב סויה, ביצים, עוף, בקר או שרימפס.

נהוג לאכול את המאכל כמנה עיקרית בליווי ירקות ובוטנים.

## היסטוריה
מקורו של מי גורנג קשור להשפעה של המטבח הסיני על המטבח האינדונזי.

המאכל נחשב לגרסה מקומית של אטריות מוקפצות בסגנון צ'או מיין הסיני , שהובא לאינדונזיה בידי מהגרים סינים.

המאכל עבר התאמה לטעמים המקומיים והפך לחלק בלתי נפרד מהמטבח האינדונזי.

אחד ממאפייניו הבולטים של המאכל הוא השימוש ברוטב סויה מתוק (kecap manis), המעניק למנה טעם מעט מתוק לצד החריפות של רוטב הסמבל.

בשל הרוב המוסלמי באינדונזיה, בדרך כלל נמנעים משימוש בבשר חזיר או בשומן חזיר ומעדיפים עוף, בקר או פירות ים.

## קישורים חיצוניים

* מתכון להכנת מי גורנג, באתר Darhealthyway, 18 בנובמבר 2024

## הערות שוליים

קטגוריה:המטבח האינדונזי
קטגוריה:אוכל רחוב
קטגוריה:מאכלים מטוגנים
קטגוריה:מאכלי אטריות
לאוטארו ג'יאנטי

**לאוטרו ג'יאנטי** (בספרדית: **Lautaro Giannetti**; נולד ב-13 בנובמבר 1993) הוא כדורגלן ארגנטינאי המשחק בעמדת הבלם באנטליהספור מליגת העל הטורקית.

## קריירת מועדונים

ג'יאנטי ערך את הופעת הבכורה שלו במדי ולס סארספילד באליפות קלאוסורה לשנת 2012 בהפסד 2–0 לארחנטינוס ג'וניורס. הוא הפך לחלק בלתי נפרד מההרכב הפותח במהלך החצי השני של עונת 2015 בליגת העל הארגנטינאית, בו הוא פתח ב-15 משחקים. ב-23 באפריל 2016, הוא הבקיע את שערו הראשון בקריירת הבוגרים שלו, שהיה שער הניצחון של קבוצתו בדקה ה-90 על ארחנטינוס ג'וניורס בעונת 2016 בליגת העל הארגנטינאית.

ב-6 בינואר 2024, ג'יאנטי חתם לשנה וחצי בשורות קבוצת הסרייה א', אודינזה עם אופציה לשנה נוספת. ב-3 בפברואר, הוא רשם את משחק הבכורה שלו במדי הפריולאנים בתיקו המאופס בבית מול מונצה. שערו הראשון הגיע תשעה ימים לאחר מכן, שער שהכריע את ההתמודדות בתוצאה 0–1 על יובנטוס.

ב-13 באוגוסט 2025, עבר ג'יאנטי לאנטליהספור מליגת העל הטורקית בחוזה לשנתיים. ארבעה ימים לאחר מכן, הבכורה שלו הגיע כאשר נכנס כמחליף בדקות האחרונות במסגרת הניצחון 0–1 על גנצ'לרבירלי.

## קישורים חיצוניים

## הערות שוליים

קטגוריה:בלמי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ולס סארספילד
קטגוריה:כדורגלני אודינזה
קטגוריה:כדורגלני אנטליהספור
קטגוריה:ארגנטינאים שנולדו ב-1993
ריאד אידריסי

**ריאד אידריסי** (באיטלקית: **Riyad Idrissi**; נולד ב-13 ביוני 2005) הוא כדורגלן איטלקי ממוצא מרוקאי המשחק בעמדת המגן השמאלי בקליארי מהסרייה א'.

## קריירת מועדונים

אידריסי החל את הקריירה שלו באקדמיית הנוער של פוליספורטיבה איזילי לפני שהצטרף לאקדמיית הנוער של קליארי בשנת 2018. לאחר שש שנים בקבוצות הנוער של המועדון, הוא חתם ב-3 ביולי 2024 על הארכת חוזה עד שנת 2027; לאחר מכן, הוא נשלח בהשאלה עד לתום העונה למודנה מהסרייה ב'. הוא שב לקליארי לקראת עונת 2025/2026 בסרייה א', כשהוא ערך את הבכורה שלו במדי האדומים-כחולים ב-24 באוגוסט 2025, כאשר נכנס כמחליף של אדם אוברט בדקה ה-76 בתיקו 1–1 מול פיורנטינה. ב-26 באוקטובר, הוא נכלל בפעם הראשונה בהרכב הפותח ואף זכה לכבוש את השער הראשון שלו בקבוצה, שער שהצית את הקאמבק של קליארי לתיקו 2–2 בחוץ מול הלאס ורונה.

## קישורים חיצוניים

## הערות שוליים

קטגוריה:מגני כדורגל איטלקים
קטגוריה:כדורגלנים איטלקים
קטגוריה:כדורגלני קליארי
קטגוריה:כדורגלני מודנה
קטגוריה:איטלקים שנולדו ב-2005
מלומד בחדר עבודתו (גודפרי נלר)

**מלומד בחדר עבודתו** (באנגלית: **Scholar in His Study**) הוא ציור שמן על בד מאת הצייר יליד ליבק גודפרי נלר, שנוצר בסביבות 1668. מידות היצירה 105 × 86 ס"מ והיא נמצאת באוסף ליידן. הציור מציג דמות מלומד קשיש בחדר עבודתו וממחיש את עיסוקו המוקדם של האמן בנושא חיי העיון והלימוד.

## תיאור היצירה

הציור מתאר מלומד קשיש היושב ליד חלון פתוח, כאשר אור חמים ממלא את חדר עבודתו החשוך. הוא חובש כומתה כחולה מקטיפה ולובש טבארד מרופד בפרווה בצבע ענבר, לבוש שהיה מקובל בקרב מלומדים. המלומד שקוע בריכוז בפעולת חידוד קולמוסו באמצעות סכין קטנה, בעוד עיניו מופנות מטה ואצבעותיו מנחות בעדינות את להב הסכין על קצה הקולמוס. לפניו מונח ספר פתוח, המרמז כי הוא עומד לשוב לכתיבה. על השולחן משמאלו ניצב גלובוס גדול, המרמז כי עיסוקו קשור לענייני העולם. מאחוריו נמשך וילון חום כבד מעל החלון, וקפליו העבים מתוארים במשיחות מכחול רחבות.

## סגנון והשפעות

אופיו הציורי של הציור משקף את השפעתו של פרדיננד בול, שאצלו השתלם נלר באמסטרדם באמצע שנות השישים של המאה ה-17. בול תיאר מספר פעמים דמויות מלומדים בחדרי עבודתם, וקומפוזיציות אינטימיות אלו, יחד עם תשומת הלב לפרטי הלבוש ולאביזרי המלומד והשימוש העדין באור וצל, שימשו מודל לנלר. בציור ניכרת הקפדה מיוחדת על תיאור מרקמי הבדים ועל האופן שבו האור נופל עליהם, כפי שניתן לראות בהדגשת רכותה של הכומתה הקטיפתית. הקומפוזיציה הצפופה והפוזה החזיתית של הדמות מעניקות לציור תחושת קרבה ומיידיות, לצד עבודת מכחול חיה ובטוחה.

## מקורות הנושא והשוואות
[250px|ממוזער|שמאל|[מלומד זקן המחדד את קולמוסו, פרנס ואן מייריס]]
נושא המלומד המחדד את קולמוסו הוצג בציור ההולנדי בליידן כבר בסוף שנות העשרים של המאה ה־17 ביצירותיו של חריט דאו. תלמידו פרנס ואן מיריס תיאר נושא דומה בתחילת שנות החמישים של המאה ה־17, בציור שבו מלומד קשיש ומזוקן מחדד את קולמוסו בריכוז רב. גם ביצירה זו הדמות יושבת לפני שולחן שעליו ספר פתוח וגלובוס, והסצנה נחשפת באמצעות וילון שנמשך הצדה ויוצר תחושת אינטימיות הדומה לזו שבציורו של נלר.

פעולת חידוד הקולמוס שימשה סמל לשקדנות ולתרגול מתמיד. היא נתפסה כאלגוריה לעבודה מסורה ולפיתוח מיומנות, אשר יחד עם השכלה וכישרון טבעי נחשבו ליסודות בהכשרתו של מלומד או אמן. האופן שבו המלומד בציור מבצע את פעולתו בסבלנות ובריכוז מציג אותו כדגם למידות של חריצות ולמידה.

## מקומו של הציור ביצירת האמן

בתחילת דרכו צייר נלר מספר גרסאות של נושא המלומד בחדר עבודתו. בציור נוסף מן התקופה, „מלומד בחדר פנימי“ (*A Scholar in an Interior*), תיאר גם כן מלומד קשיש היושב בקדמת החלל. נלר שב לעסוק בנושא זה גם ביצירות הנמצאות כיום בליבק ובפריז. בציור שבמוזיאון הלובר מביט המלומד אל המרחק, ולצדו שולחן עמוס ספרים, גלובוס, כלי נגינה, שריון, גולגולת ונר, המרמזים על משמעות של ואניטאס. בהשוואה לכך, הקומפוזיציה הפשוטה יחסית של הציור מאוסף ליידן מצביעה על כך שמדובר ככל הנראה באחת מיצירותיו המוקדמות בנושא, שנוצרו בסוף שנות השישים של המאה ה־17.

## הערות שוליים

קטגוריה:ציורים באוסף ליידן
קטגוריה:גברים בציור
קטגוריה:ציורי שמן
קטגוריה:ציורים מהמאה ה-17
ויליאם השלישי רוכב על סוס

**ויליאם השלישי רוכב על סוס** (באנגלית: **William III on Horseback**) הוא ציור שמן על בד מאת הצייר יליד ליבק גודפרי נלר, שנחתם ותוארך לשנת 1701. הציור מצוי באוסף המלכותי הבריטי והוא מוצג בארמון המפטון קורט.

## תיאור היצירה
הציור מציג את המלך ויליאם השלישי, רוכב על סוס לאורך חוף הים. הסצנה משלבת דמויות וסמלים אלגוריים רבים המדגישים את משמעותה הפוליטית של היצירה. מתחת לסוס מופיעים סמלי מלחמה, ואילו מן הים מתבונן האל נפטון. דמויותיהן של קרס ופלורה מקבלות את פני המלך כשהן נושאות את סמלי השלום והשפע. מעל הסצנה, בשמים, מופיעים מרקור, פוטי ודמות נשית נוספת הנושאים ענפי דקל, את קסדת המלך ומגילה הנושאת כתובת לטינית המשבחת את המלך כמביא שלום וכמי שמנהיג את העולם בכוח מעלותיו.

## פרשנות
הציור מציג את ויליאם השלישי כמביא שלום לאחר המשא ומתן שהוביל להסכם רייסווייק בשנת 1697. היצירה נועדה לציין את שובו של המלך לאחר ההסכם: לאחר סיום המשא ומתן נחת ויליאם במרגייט ב־14 בנובמבר ושב ללונדון בניצחון ב־16 בנובמבר. המסר מודגש באמצעות דמויות אלגוריות מן המיתולוגיה הקלאסית: נפטון צופה מן הים, ואילו קרס ופלורה מקבלות את פני המלך ומייצגות שלום ושפע. מעל הסצנה מופיעים מרקורי ופוטי הנושאים ענפי דקל, את קסדת המלך ומגילה עם כתובת לטינית המשבחת את מעלותיו. מכלול הדמויות והסמלים מציג את המלך כשליט שהביא יציבות ושגשוג לאחר תקופת מלחמות.

## רקע האמן
גודפרי נלר נולד בליבק ולמד באמסטרדם אצלרמברנדט. עד שנת 1676 כבר פעל באנגליה כצייר דיוקנאות מבוקש. במהלך הקריירה שלו צייר שבעה מלכים בריטיים: צ'ארלס השני, ג'יימס השני,, ויליאם השלישי, מרי השנייה,, אן, ג'ורג' הראשון, וג'ורג' השני. בשנת 1715 היה האמן הראשון שקיבל תואר ברונט.
[250px|ממוזער|שמאל|"ניצחון הדוכס ממרלבורו" מאת גודפרי נלר (1706), [גלריית הדיוקנאות הלאומית (לונדון)|גלריית הדיוקנאות הלאומית, לונדון. היצירה עושה שימוש במרכיבים קומפוזיציוניים הדומים לאלה שבציור ויליאם השלישי רוכב על סוס, אך הפעם בהקשר צבאי של ניצחון.]]

## הזמנה ותולדות היצירה
הציור הוזמן ככל הנראה על ידי ויליאם השלישי בשנת 1700 כדי להיתלות על קיר חדר הנוכחות בארמון המפטון קורט. החדר, שנקרא גם חדר הכס, שימש מקום לקבלת אורחים רשמיים. כבר בשנת 1710 תועד הציור כשהוא תלוי במקום זה, והוא נותר בארמון מאז. היצירה אף הופיעה בפרסום המאויר על בתי המגורים המלכותיים משנת 1819.

## קבלה וביקורת
המלכה אן לא אהבה את הדיוקן. ההיסטוריון הוראס וולפול תיאר אותו כיצירה "חלשה ודלה", אך ציין כי הסקיצה המקורית של הציור נעשתה ברוח ובעוצמה המזכירות את ציוריו של פפטר פאול רובנס.

## השוואות ליצירות אחרות
גודפרי נלר השתמש בחלק מן המרכיבים הקומפוזיציוניים של ציור זה בציור אחר בשנת 1706, המתארת את ניצחון הדוכס ממרלבורו. ביצירה זו נעשה שימוש בחלק מן האלמנטים של הציור, הפעם בהקשר צבאי.

## הערות שוליים

קטגוריה:ציורים באוסף המלכותי של הממלכה המאוחדת
קטגוריה:ציורי שמן
קטגוריה:סוסים באמנות
קטגוריה:ציורים מהמאה ה-18
קטגוריה:דיוקנאות של משפחת המלוכה הבריטית
קטגוריה:מים באמנות
סאדיק פופאנה

**סאדיק פופאנה** (באנגלית: **Sadik Fofana**; נולד ב-16 במאי 2003) הוא כדורגלן טוגולזי שנולד בגרמניה המשחק בעמדת הקשר ההגנתי ולעיתים בעמדת הבלם בלצ'ה מהסרייה א'.

## קריירת מועדונים

פופאנה החל את קריירת הבוגרים שלו בקבוצת הבונדסליגה הגרמנית, באייר לברקוזן. בשנת 2022, הוא הושאל לנירנברג מהבונדסליגה השנייה. ב-24 ביולי, הוא ערך את הופעת הבכורה שלו במדי הקבוצה בניצחון 0–2 על גרויטר פירט.

ב-25 ביולי 2023, פופאנה יצא להשאלה נוספת, הפעם לפורטונה סיטארד מליגת העל ההולנדית.

ב-11 בינואר 2025, פופאנה עבר לגראצר א.ק. מאוסטריה בחוזה לשנתיים וחצי.

ב-10 בינואר 2026, הוא חתם בשורותיה של לצ'ה מהסרייה א'.

## נבחרת טוגו

פופאנה קיבל זימון בכורה לנבחרת טוגו בנובמבר 2023 למשחק מוקדמות המונדיאל 2026 מול נבחרת סנגל. ב-14 במרץ 2024, הוא זומן פעם נוספת לנבחרת, הפעם על ידי המאמן, פאולו דוארטה לצמד משחקי הידידות מול נבחרת ניז'ר ונבחרת לוב. הופעתו הראשונה במדים הלאומיים הגיעה ב-22 במרץ 2025 במסגרת הניצחון 1–2 על ניז'ר. ב-9 בספטמבר, הוא כבש את שער הבכורה שלו בנבחרת בניצחון 0–1 על נבחרת סודאן במסגרת מוקדמות המונדיאל 2026.

## קישורים חיצוניים

## הערות שוליים

קטגוריה:קשרי כדורגל טוגולזים
קטגוריה:כדורגלנים טוגולזים
קטגוריה:כדורגלני נבחרת טוגו
קטגוריה:כדורגלני אלמניה אאכן
קטגוריה:כדורגלני באייר לברקוזן
קטגוריה:כדורגלני נירנברג
קטגוריה:כדורגלני פורטונה סיטארד
קטגוריה:כדורגלני גראצר א.ק.
קטגוריה:כדורגלני לצ'ה
קטגוריה:טוגולזים שנולדו ב-2003
דורותי לויט

**דורותי לויט** (נולדה **כדורותי אליזבת לוי** (5 בינואר 1882 &#x2013; 17 במאי 1922) הייתה נהגת מרוצים ועיתונאית יהודית בריטית. היא הייתה נהגת המרוצים הבריטית הראשונה, נהגת מרוצי סירות שהחזיקה בשיא העולם הראשון במהירות מים ובמהירות יבשה לנשים, וכן סופרת/עיתונאית.

בתחילת המאה ה-20 היא הייתה דמות מפורסמת בעיתונות הבריטית ונחשבה חלוצה וסמל לעצמאות נשית בעולם הרכב בתקופה שבה נהיגה נחשבה כמעט לחלוטין תחום גברי. בין היתר לימדה את המלכה אלכסנדרה לנהוג. בשנת 1905 היא קבעה את שיא הנסיעה הארוכה ביותר שהושגה על ידי נהגת, כשנהגה במכונית דה דיון-בוטון מלונדון לליברפול וחזרה במשך יומיים. בעקבות כך כונתה בתקשורת כ"הנערה המהירה ביותר על פני כדור הארץ" ואלופת הנהגות בעולם.

ספרה של לויט *, "האישה והמכונית: מדריך פטפטני קטן לכל הנשים הנוהגות או רוצות לנהוג"* (1909), המליץ לנשים "שישאו מראת יד קטנה במקום נוח בזמן נהיגה כדי שיוכלו להרימה מדי פעם כדי לראות את התנועה מאחורי הרכב.. הספר נחשב לספר הראשון לנהיגה לנשים. היא גם יעצה לנשים הנוסעות לבד לשאת אקדח; המלצתה הייתה קולט אוטומטי, שכן, לדעתה, הרתע הנמוך יחסית שלו הפך אותו למתאים במיוחד לנשים.

בשנת 1903 לויט תבעה נהג טנדר של GPO שפגע מכוניתה, ניצחון בתיק זה היה המקרה הראשון באנגליה בו זכה נהג של רכב בעל הנעה עצמית.

## קישורים חיצוניים

קטגוריה:נהגות מכוניות מרוץ בריטיות
ג'בון אוואנס

**מלאכי ג'פרס** (באנגלית: **Malachi Jeffers**; נולד ב-29 באפריל 2004) הידוע יותר בשם הבמה שלו, **ג'בון אוואנס** הוא מתאבק אמריקאי, המופיע בארגון ההיאבקות WWE, בתוכנית הדגל Raw.

בעברו, הוא התאבק תחת שם הבמה **ג'יי מלאכי** בארגוני ההיאבקות העצמאיים, ביניהם Deadlock Pro-Wrestling (DPW), שבו הוא זכה באליפות העולמות של DPW.

## ראשית חייו

ג'פרס נולד בגרינסבורו, צפון קרוליינה. הוא למד באקדמיה למנהיגות בג'יימסטאון, שם שיחק כדורסל וסיים את לימודיו בשנת 2022.

## קריירת היאבקות מקצועית
### All Elite Wrestling (2022, 2023)

ב-21 באוגוסט 2022, מלאכי ערך את הופעת הבכורה שלו בארגון ההיאבקות All Elite Wrestling (AEW) בקרב חושך (קרב שאינו שודר בטלוויזיה), כשהפסיד לפואגו דל סול במסגרת פרק של התוכנית *AEW Dark*. הוא שב להופיע עבור ארגון זה ב-28 בינואר 2023, כשהצטוות לשורות אוליבר סויר בהפסדם לוורקהורסמן (אנתוני הנרי ו-JD דרייק). ב-26 בפברואר, שהייתה הופעתו האחרונה בארגון זה, מלאכי, סויר וג'קסון דרייק הפסידו לג'יי לית'ל, ג'ף ג'ארט וסטנאם סינג בקרב שלושה נגד שלושה.

### Total Nonstop Action Wrestling (2025)

ב-26 בספטמבר 2025 באירוע ויקטורי רוד של ארגון ההיאבקות Total Nonstop Action Wrestling (TNA), נודע שאוואנס יתמודד מול ליאון סלייטר על אליפות ה-X דיוויז'ן של TNA באירוע הגדול של השנה, באונד פור גלורי. באירוע זה, שנערך ב-12 באוקטובר, הקרב ביניהם הסתיים ללא הכרעה לאחר שחברי קבוצת דארקסטייט (דיון לנוקס, קאטלר ג'יימס, סקוון שוגרס ואוסיריס גריפין) תקפו את השניים.

## אליפויות והישגים

* **הישגים בארגון ההיאבקות Deadlock Pro-Wrestling – DPW**
** אליפות העולמות של DPW (פעם אחת)
** קרולינה קלאסיק (2023)

* **הישגים בארגון ההיאבקות Fire Star Pro Wrestling – FSPW**
** אליפות במשקל כבד של FSPW (פעם אחת)
** האליפות הדרום מזרחית של FSPW (פעם אחת)
** אליפות הזוגות של FSPW (פעם אחת)  - עם ג'קסון דרייק

* **הישגים בארגון ההיאבקות Premier Wrestling Federation – PWF**
** אליפות הזוגות של PWF (פעמיים)  - עם ג'קסון דרייק

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-47 מתוך 500 המתאבקים הטובים ביותר לשנת 2025

* **הישגים בארגון ההיאבקות World Wrestling Entertainment – WWE**
** אליפות NXT (פעמיים)
** אליפות צפון אמריקה של NXT (פעם אחת)
** אתגר איירון סורבייבר (2025)
** פרסי סוף השנה של NXT (פעמיים)
*** מתאבק השנה (2025)
*** קרב השנה (2025) - נגד אובה פמי וטריק ויליאמס על אליפות ה-NXT באירוע NXT Stand & Deliver

* **הישגים במגזין ההיאבקות Wrestling Observer Newsletter – WON**
** טירון השנה (2024)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקי Impact Wrestling
קטגוריה:אמריקאים שנולדו ב-2004
הונאת יין

**הונאת יין** (באנגלית: **Wine Fraud**) היא פעילות הונאה הקשורה, לייצור, סימון, שיווק או מסחר ביין, במטרה להטעות צרכנים או משקיעים ולהפיק רווח בלתי חוקי.

הונאות בתחום זה כוללות זיוף תוויות, ערבוב יינות באיכות נמוכה עם יינות יוקרתיים, הוספת חומרים אסורים לתהליך הייצור והונאות השקעה בשוק היין.

## היסטוריה
### העת העתיקה
כבר בתקופה הרומית תועדו מקרי זיוף יין, פליניוס הזקן התלונן כי גם בני האצולה לא יכלו להיות בטוחים באותנטיות היין ששתו. ערבוב, דילול והוספת חומרים היו נפוצים.

### ימי הביניים
באירופה של ימי הביניים נחקקו חוקים למניעת ערבוב יינות מאזורים שונים ובגרמניה, העונשים על מכירת יין מזויף נעו ממיתוג פיזי ועד עונשי מוות.

### העת החדשה
במאה ה-19, עם התקדמות הכימיה, הופיעו "רופאי יין" שייצרו יינות מחומרי גלם זולים והציגו אותם כיינות יוקרתיים.

בעקבות ריבוי מקרי ההונאה, חוקקו מדינות אירופיות חוקים המגדירים מהו יין באופן רשמי.

בשנת 1889 הוגדר בצרפת כי יין הוא תוצר של תסיסת מיץ ענבים בלבד.

במהלך תקופת היובש בארצות הברית נמכרו לבנים של תרכיז ענבים בצירוף אזהרה שלא לערבב עם מים ושמרים, אף כי היה ברור כי רבים עשו כן לצורך ייצור אלכוהול בלתי חוקי.

בשנת 2014, אדם נידון ל-10 שנות מאסר בשל מכירת יין מזויף.

## סוגי הונאות
### שינוי הרכב המוצר
אחד הסוגים הנפוצים ביותר של הונאת יין הוא הוספת חומרים ליין במטרה לשפר את מראהו וטעמו ועלול לכלול:
* הוספת מיצים זולים או יין באיכות נמוכה.
* שימוש בצבעי מאכל טבעיים או מלאכותיים.
* הוספת סוכרים או אלכוהול לשינוי רמת המתיקות או אחוזי האלכוהול.
* במקרים חמורים, שימוש בחומרים מסוכנים כגון מתנול או די-אתילן גליקול.

### זיוף תוויות וזהות מקור
זיוף תוויות הוא פרקטיקה שבה יין נמכר תחת תווית של יקב יוקרתי או של אזור גידול מוגן, אף שאינו מיוצר באותו יקב או באזור.

תופעה זו נפוצה במיוחד בשוק המשני של יינות נדירים ויקרים, שבו בקבוקים נסחרים בין אספנים וסוחרים.

במאה ה-19, בעקבות מגפת הפילוקסרה שפגעה בכרמי אירופה וגרמה לירידה חדה בייצור היין, נרשמה עלייה במקרי הזיוף.

כדי להתמודד עם תופעה זו, מדינות רבות פיתחו מערכות של סימון גאוגרפי מוגן המגדירות כללים ברורים לגבי מקור הענבים ואופן הייצור.

### הונאות השקעה
בשוק היין להשקעה קיימות הונאות שבהן חברות משכנעות אנשים להשקיע ביינות נדירים ויקרים, אך למעשה הן גובות כסף מהמשקיעים מבלי לקנות עבורם את היין.

במספר מקרים בבריטניה ובארצות הברית דווח על הפסדים בהיקפים של מאות מיליוני ליש"ט ודולרים, מה שהוביל להתערבות רשויות האכיפה.

## מקרים בולטים
* בקבוקי ג'פרסון: בקבוקי יין שיוחסו לנשיא תומאס ג'פרסון התגלו כזיוף לאחר שנמצא כי החריטה עליהם בוצעה בכלי מודרני.
* רודי קורניאוואן: סוחר יין שהורשע בארצות הברית לאחר שמכר יינות מזויפים בשווי מיליוני דולרים.
* שערוריית הדי-אתילן גליקול באוסטריה בשנת 1985, שבה נוספו חומרים כימיים ליינות לבנים להעלאת תחושת המתיקות.
* פרשת המתנול באיטליה בשנת 1986, שבה הוספת מתנול ליין גרמה למותם של עשרות אנשים ולעיוורון בקרב אחרים.

## ראו גם
* הונאה
* זיוף מוצרים
* קבלת דבר במרמה
* נוירוביולוגיה של שקר והונאה
* עוולת התרמית
* פרשת האלכוהול המזויף (2018)

## קישורים חיצוניים
* 
* 
* 
* 
* עוד עוקץ יין? הנה הוכחה שלא תמיד כדאי לייבא יין לישראל, באתר פודיס

## הערות שוליים

קטגוריה:תרמיות
קטגוריה:פשעים כלכליים
קטגוריה:יין
ג'יימס הופקינס אדמס

**ג'יימס הופקינס אדמס** (באנגלית: **James Hopkins Adams**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כחבר בית הנבחרים של קרוליינה הדרומית בשלוש תקופות כהונה בלתי רצופות בשנים 1834–1850, כחבר הסנאט של קרוליינה הדרומית בשנים 1851–1854, ולאחר מכן ועד 1856 כמושל קרוליינה הדרומית ה-66.
## ראשית חייו
ג'יימס הופקינס אדמס נולד במינרוויל (כיום הורל היל ) שבקרוליינה הדרומית, כבנם של הנרי ווקר אדמס ושל מרי גודווין אדמס. הוריו נפטרו כשהוא היה בן שלוש, והוא גודל על ידי סבו, ג'ואל אדמס . ב-1829 הוא סיים את לימודיו באוניברסיטת נוריץ'  שבנורת'פילד, ורמונט, וב-1831 סיים את לימודיו בקולג' ייל .

## קריירה פוליטית
ב-1832 הצטרף אדמס לוועידת הביטול  של קרוליינה הדרומית, שעד ל-1833 ניהלה דיונים בשאלה אם המדינה יכלה לבטל חוקים פדרליים. אדמס התנגד לדרישת הביטול.

בשנים 1834–1837, 1840–1841 ובשנים 1848–1850 כיהן אדמס כחבר בית הנבחרים של קרוליינה הדרומית. בשנים 1851–1854 הוא כיהן כחבר הסנאט של קרוליינה הדרומית. במקביל הוא שירת כקצין במיליציה של קרוליינה הדרומית.

ב-1854 נבחר אדמס כמושל קרוליינה הדרומית, תפקיד בו הוא כיהן עד 1856. בשנת כהונתו האחרונה כמושל הוא המליץ על חידוש סחר העבדים האטלנטי כאמצעי למניעת סחר בלתי חוקי, אך בית המחוקקים דחה את הצעתו.

ב-1861 נמנה אדמס עם חותמי פקודת הפרישה של קרוליינה הדרומית, והיה חבר הוועדה שניהלה משא ומתן עם ממשלת ארצות הברית על העברת רכוש הממשלה בקרוליינה הדרומית לממשלת המדינה.

## חיים אישיים
ב-1832 נשא אדמס לאישה את ג'יין מרגרט סקוט, ולשניים נולדו 11 ילדים.

ג'יימס הופקינס אדמס נפטר באחוזתו שליד קולומביה ב-13 ביולי 1861. הוא נטמן בכנסייה האפיסקופלית סנט ג'ון שבקונגרי, קרוליינה הדרומית.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1409-1410.


## קישורים חיצוניים

* ג'יימס הופקינס אדמס באתר אגודת המושלים הלאומית 
* ג'יימס הופקינס אדמס באנציקלופדיה של קרוליינה הדרומית 
* ג'יימס הופקינס אדמס באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של קרוליינה הדרומית
קטגוריה:בוגרי אוניברסיטת ייל
קטגוריה:אמריקאים שנולדו ב-1812
קטגוריה:אמריקאים שנפטרו ב-1861
Waterloo to Anywhere

***Waterloo to Anywhere*** הוא אלבום הבכורה של להקת האינדי רוק האנגלית Dirty Pretty Things, בהובלת סולן הליברטינז קרל בארט. האלבום הופק על ידי דייב סרדי וטוני דוגן, ויצא לאור ב-8 במאי 2006 בממלכה המאוחדת, שם הגיע למקום השלישי במצעד האלבומים הבריטי.

האלבום הודלף לאינטרנט בתחילת אפריל 2006. העטיפה וכל הגרפיקה לאלבום נוצרו על ידי האמנית האנה בייס.

## רשימת השמעה

## סינגלים
הסינגל המוביל מהאלבום, "Bang Bang You're Dead", יצא ב-24 באפריל והגיע למקום ה-5 במצעד הסינגלים הבריטי. הסינגל השני, "Deadwood", הגיע למקום ה-20 עם יציאתו ב-11 ביולי. הסינגל השלישי מהאלבום, "Wondering", יצא ב-15 באוקטובר והגיע למקום ה-34 במצעדים.

## קישורים חיצוניים

קטגוריה:אלבומי חברת אינטרסקופ רקורדס
קטגוריה:אלבומי חברת מרקורי רקורדס
קטגוריה:אלבומי 2006
עצירת קריאה מועדפת (קוראן)

**עצירת קריאה מועדפת** (בערבית: **قلى**; תעתיק: **qalā**) הוא סימן עצירה במסורת הקריאה של הקוראן, המשמש במסגרת כללי וקף ואבתדאא' (وقف وابتداء). הסימן מציין כי עדיף לעצור בנקודה המסומנת בעת הקריאה, אף שאין מדובר בעצירה מחייבת מבחינה פורמלית.

הסימן מופיע בעותקים מודפסים רבים של הקוראן כחלק ממערכת סימני העצירה המסייעת לקוראים לחלק את הקריאה ליחידות משמעות ברורות. מערכת זו נועדה להבטיח שהקריאה תישמר נאמנה למבנה התחבירי והמשמעותי של הפסוקים.

## מקור השם
הסימן **قلى** נתפס במסורת הקריאה כקיצור של ביטוי המציין העדפה לעצירה. במסורת התג'וויד נהוג לפרש סימן זה כהמלצה לעצור, שכן עצירה בנקודה זו מתאימה יותר מבחינת מבנה המשפט או משמעות הפסוק.

המונח קשור למסורת הרחבה של סימני העצירה שהתפתחו במסורת הקריאה של הקוראן במהלך התקופה האסלאמית הקלאסית, כאשר מלומדים החלו לסמן נקודות עצירה בטקסט לצורך הנחיית הקוראים.

והסימן על גבי אותיות –  ۗ

## תפקיד במסורת הקריאה

במסורת הקריאה של הקוראן יש חשיבות רבה לנקודות העצירה, משום שעצירה במיקום לא מתאים עלולה לגרום לשינוי במשמעות הפסוק. סימן **قلى** משמש כאחת מן ההמלצות לקורא באשר לאופן חלוקת הפסוק בעת הקריאה.

כאשר מופיע הסימן, הקורא רשאי להמשיך בקריאה, אך עצירה בנקודה זו נחשבת עדיפה מבחינה פרשנית ותחבירית. במקרים רבים עצירה במקום זה מאפשרת הבנה ברורה יותר של מבנה המשפט ושל הקשר בין חלקי הפסוק.

## מקומו במערכת סימני העצירה
הסימן **قلى** הוא אחד ממספר סימנים המשמשים במערכת סימני העצירה של הקוראן. מערכת זו כוללת סימנים המציינים סוגים שונים של עצירה, כגון:
* עצירה מחייבת (وقف لازم)
* איסור עצירה (لا)
* עצירה מותרת (ج)

כל אחד מן הסימנים הללו מציין דרגה שונה של המלצה או חובה לעצירה, והם נועדו לסייע לקורא לשמור על קריאה תקינה של הטקסט הקוראני.

## הופעה בעותקי הקוראן
בעותקים מודפסים רבים של הקוראן מופיעים סימני העצירה מעל המילים או ביניהן. סימנים אלה אינם חלק מן הטקסט הקוראני המקורי, אלא נוספו במהלך הדורות כאמצעי עזר לקריאה נכונה של הטקסט.

הסימן **قلى** נכלל בדרך כלל במערכות הסימנים המשמשות במהדורות מודרניות של הקוראן, והוא מופיע בנקודות שבהן המלומדים סברו כי עצירה עשויה להיות מתאימה יותר להבנת הפסוק.

## הקשר לתג'וויד
תחום סימני העצירה קשור קשר הדוק לתג'וויד, העוסק בכללי הקריאה התקינה של הקוראן. בעוד שתג'וויד מתמקד בעיקר בהגייה נכונה של האותיות והצלילים, סימני העצירה מסייעים לקורא להבין היכן יש לעצור או להמשיך בקריאה.

יחד יוצרים כללים אלה מערכת מקיפה של הנחיות לקריאה מדויקת של הקוראן, המשלבת היבטים פונטיים, תחביריים ופרשניים.

## ראו גם
* הקוראן
* תג'וויד
* כללי וקף ואבתדאא'
* עצירה מחייבת (קוראן)
* עצירה מותרת (קוראן)
* איסור עצירה (קוראן)

## ביבליוגרפיה

* von Denffer, Ahmad. ''ʿUlūm al-Qurʾān: An Introduction to the Sciences of the Qurʾān''. Islamic Foundation.
* McAuliffe, Jane Dammen (ed.). ''Encyclopaedia of the Qurʾān''. Brill.
* Ibn al-Jazari. ''An-Nashr fi al-Qiraʾāt al-ʿAshr.''


## הערות שוליים

קטגוריה:תג'וויד